CELEX: C2004/201/18
Language: el
Date: 2004-08-07 00:00:00
Title: Υπόθεση C-230/04: Προσφυγή της Επιτροπής των Ευρωπαϊκών Κοινοτήτων κατά της Γαλλικής Δημοκρατίας που ασκήθηκε στις 2 Ιουνίου 2004

7.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 201/9
            
         Προσφυγή της Επιτροπής των Ευρωπαϊκών Κοινοτήτων κατά της Γαλλικής Δημοκρατίας που ασκήθηκε στις 2 Ιουνίου 2004
   (Υπόθεση C-230/04)
   (2004/C 201/18)
   Η Επιτροπή των Ευρωπαϊκών Κοινοτήτων, εκπροσωπούμενη από τον G. Rozet, με τόπο επιδόσεων στο Λουξεμβούργο, άσκησε ενώπιον του Δικαστηρίου των Ευρωπαϊκών Κοινοτήτων, στις 2 Ιουνίου 2004, προσφυγή κατά της Γαλλικής Δημοκρατίας.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               —
            
            
               να διαπιστώσει ότι η Γαλλική Δημοκρατία, παραλείποντας να λάβει υπόψη την πείρα και την αρχαιότητα που είχαν αποκτήσει στη δημόσια διοίκηση άλλου κράτους μέλους κοινοτικοί υπήκοοι που απασχολούνται στα δημόσια νοσοκομεία της Γαλλίας, παρέβη τις υποχρεώσεις που υπέχει από το άρθρο 39 της συνθήκης ΕΚ και το άρθρο 7 του κανονισμού (ΕΟΚ) αριθ. 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας (1)·
            
         
               —
            
            
               να καταδικάσει τη Γαλλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα:
   Τα κράτη μέλη υποχρεούνται να λαμβάνουν υπόψη τις περιόδους απασχολήσεως που πραγματοποίησαν οι διακινούμενοι εργαζόμενοι σε παρόμοιο τομέα δραστηριότητας σε άλλο κράτος μέλος κατά την πρόσβαση, κατάταξη και την αναγνώριση της αρχαιότητάς τους στη δημόσια διοίκηση υπό τις ίδιες συνθήκες που ισχύουν για την αρχαιότητα και την επαγγελματική πείρα που αποκτώνται στο εθνικό σύστημά τους. Οι ισχύουσες γαλλικές διατάξεις δεν εγγυώνται τη συνεκτίμηση της πείρας και της αρχαιότητας στη δημόσια διοίκηση άλλου κράτους μέλους για τους κοινοτικούς υπηκόους που απασχολούνται στα δημόσια νοσοκομεία της Γαλλίας.
   
      (1)  ΕΕ ειδ. έκδ. 05/001, σ. 33.